**Z A P I S N I K**

s 5. sjednice Odbora za statut i poslovnik Gradskog vijeća Grada Ivanić-Grada održane dana **18. prosinca 2017.** godine s početkom u 17.00 sati u Gradskoj upravi Grada Ivanić-Grada, Park hrvatskih branitelja 1

Bilješke vodi – Tihana Vuković Počuč – voditeljica Odsjeka za poslove Gradskog vijeća i Gradonačelnika

Prisutni članovi Odbora:

1. Željko Pongrac – predsjednik Odbora
2. Marina Uzelac – članica
3. Ivica Pokas – član
4. Tomislav Kunovec - član

Ostali prisutni

1. Tihana Vuković Počuč – voditeljica Odsjeka za poslove Gradskog vijeća i Gradonačelnika

G. Željko Pongrac – otvorio je 5. sjednicu Odbora za statut i poslovnik, konstatirao da je na sjednici prisutna većina članovi Odbora te da se mogu donositi pravovaljane odluke.

Nakon toga, dao je na raspravu predloženi dnevni red koji je jednoglasno usvojen.

**DNEVNI RED**

1. **Razmatranje prijedloga Odluke o pokretanju projekta rekonstrukcije, modernizacije i upravljanja sustavom javne rasvjete Grada Ivanić-Grada ( projekt Newlight)**
2. **Razmatranje prijedloga Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama**
3. **Razmatranje prijedloga i donošenje Odluke** **o izmjeni Odluke o načinu financiranja djelatnosti Vijeća mjesnih odbora na području Grada Ivanić-Grada**
4. **Razno**

Rad po utvrđenom dnevnom redu:

**TOČKA 1.**

G. Željko Pongrac – obrazložio je razloge donošenja Odluke o pokretanju projekta rekonstrukcije, modernizacije i upravljanja sustavom javne rasvjete Grada Ivanić-Grada ( projekt Newlight)

Nakon kraće rasprave rasprave Odbor za statut i poslovnik jednoglasno donio sljedeći

Z A K L J U Č A K

I.

Odbor za Statut i Poslovnik razmatrao je prijedlog:

Odluke o pokretanju postupka rekonstrukcije, modernizacije i upravljanja sustavom javne rasvjete Grada Ivanić-Grada ( projekt Newlight )

II.

Odbor za Statut i Poslovnik zaključuje kako je u zaglavlju predmetne Odluke potrebno umjesto : „…članka 58. Zakona o ugostiteljskoj djelatnosti ( Narodne novine 85/15 i 121/16 ) …“ **navesti:** „…članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15).

III.

Odbor za Statut i Poslovnik daje pozitivno mišljenje o prijedlogu akta iz točke I. ovog Zaključka.

IV.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

V.

Zaključak stupa na snagu danom donošenja.

**TOČKA 2.**

G. Željko Pongrac – obrazložio je kako je predmetnu Odluku o uvjetima i načinu držanja kućnih ljubimaca i načinu postupanja s napuštenim i izgubljenim životinjama potrebno donijeti obzirom za jedinice lokalne samouprave navedena obveza proizlazi iz novousvojenog Zakona o zaštiti životinja. Članovima Odbora posebno su obrazložene kaznene odredbe predmetne Odluke kao i posebne lokacije na kojima se psi mogu kretati bez povodca.

Nakon kraće rasprave Odbor za statut i poslovnik jednoglasno donio sljedeći

**Z A K LJ U Č A K**

I.

Odbor za Statut i Poslovnik razmatrao je prijedlog Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama.

II.

Odbor za Statut i Poslovnik daje pozitivno mišljenje o prijedlogu akta iz toč. I. ovog zaključka.

III.

Ovaj zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 3.**

g. Željko Pongrac – uvodno je obrazložio razloge donošenja Odluke o izmjeni Odluke o načinu financiranja djelatnosti Vijeća mjesnih odbora na području Grada Ivanić-Grada koja se u bitnome donosi radi provedbe cjelovitih projekata po pojedinom MO-u. Proračunom Grada Ivanić-Grada za 2018. godinu osigurana su sredstva za financiranje djelatnosti Vijeća mjesnih odbora u ukupnom iznosu od 210.000,00 kuna, i to za mjesne odbore u čija se vijeća bira 3 člana 5.000,00 kuna, za mjesne odbore u čija se vijeća bira 5 članova 10.000,00 kuna i za mjesne odbore u čija se vijeća bira 7 članova 15.000,00 kuna.

Istovremeno, proračunom se planira nova stavka u ukupnom iznosu od 200.000,00 kuna, namijenjena za financiranje usluga tekućeg i investicijskog održavanja građevinskih objekata (društvenih domova). Time su ukupna proračunska sredstva namijenjena za financiranje programa održavanja po zahtjevima mjesnih odbora ostala nepromijenjena u odnosu na 2017. godinu.

Nakon kraće rasprave Odbor za statut i poslovnik jednoglasno je donio sljedeći

Z A K LJ U Č A K

I.

Odbor za Statut i Poslovnik razmatrao je prijedlog Odluke o izmjeni Odluke o načinu financiranja djelatnosti Vijeća mjesnih odbora na području Grada Ivanić-Grada.

II.

Odbor za Statut i Poslovnik daje pozitivno mišljenje o prijedlogu akta iz toč. I. ovog zaključka.

III.

Ovaj zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 4.**

Pod predmetnom točkom nije bilo rasprave.

Dovršeno u 17,20 sati.

Zapisnik sastavila Predsjednik Odbora

Tihana Vuković Počuč Željko Pongrac, pravnik kriminalist

KLASA: 021-05/17-02/6

URBROJ: 238/10-01-17-17